open-index/open-wikipedia-markdown huggingface dataset:
பொலோனியம் சல்பைடு

**பொலோனியம் சல்பைடு** (*Polonium sulfide*) என்பது **PoS** என்ற மூலக்கூற்று வாய்ப்பாட்டால் விவரிக்கப்படுகிறது. பொலோனியமும் கந்தகமும் சேர்ந்து இந்த கனிமச் சேர்மம் உருவாகிறது. கருப்பு நிறப் படிகங்களாக உருவாகும் பொலோனியம் சல்பைடு கதிரியக்கப் பண்பு கொண்டதாகும்.

## தயாரிப்பு
1. பொலோனியம்(II) உப்புகளின் அமைலக் கரைசலில் ஐதரசன் சல்பைடு வாயுவைச் செலுத்தினால் பொலோனியம் சல்பைடு உருவாகிறது:
::PoCl2 + H2S -> PoS + 2HCl
 
2. அமோனியம் சல்பைடின் நீரியக் கரைசலுடன் பொலோனியம்(II) ஐதராக்சைடை சேர்த்து வினைபுரியச் செய்தாலும் பொலோனியம் சல்பைடு கிடைக்கிறது:
::(NH4)2S + Po(OH)2 -> 2NH3 + 2H2O + PoS
## பண்புகள்
### இயற்பியல் பண்புகள்
கருப்பு நிறப் படிகங்களாக உருவாகும் பொலோனியம் சல்பைடு தண்ணீரில், எத்தனால், அசிட்டோன், தொலுயீன், அமோனியம் சல்பைடு  போன்ற கரைப்பான்களில் கரையாது.
### வேதிப்பண்புகள்
பொலோனியம் சல்பைடு வலுவான குறைக்கும் பண்புகளைக் கொண்டுள்ளது.  குளோரின் நீர், புரோமின் நீர், சோடியம் ஐப்போகுளோரைட்டு மற்றும் இராச திராவகம் போன்ற வேதிப் பொருள்களால் ஆக்சிசனேற்றம் செய்யப்படுகிறது. பொலோனியம் சல்பைடு வெப்பமாக்கினால் சிதைகிறது. வெற்றிடத்தில் 274.85°செல்சியசு வெப்பநிலைக்கு  சூடாக்கப்படும் போது தனிம பொலோனியம், தனிம கந்தகமாக சிதைகிறது:

::PoS -> Po + S

அடர் அமிலங்களுடன் கீழ்கண்டவாறு வினையில் ஈடுபடுகிறது:

::PoS + 2HCl -> PoCl2 + H2S
## மேற்கோள்கள்

பகுப்பு:பொலோனியம் சேர்மங்கள்
பகுப்பு:மோனோசல்பைடுகள்
கீதா பிரஸ்

**கீதா பிரஸ்** (**Gita Press**) என்பது இந்து சமய சாத்திரங்கள், காவியங்கள், தர்ம சாத்திரங்கள் அனைத்தும் முக்கிய உலக மொழிகளில் குறைந்த விலையில் அச்சிட்டு வெளியிடும் இந்தியாவைச் சேர்ந்த ஒரு பதிப்பக நிறுவனம் ஆகும். இந்து சமயத்தின் தத்துவங்கள், தர்ம சாத்திரங்கள் உலக மக்களுக்கு எடுத்துரைக்க, கீதா பிரஸ் பதிப்பக நிறுவனம் 29 ஏப்ரல் 1923 அன்று நிறுவப்பட்டது. இதன் நிறுவனர்கள் ஜெய தயாள் கோயங்கா, கன்ஷியாம் தாஸ் ஜலான் மற்றும் ஸ்ரீ அனுமன் பிரசாத் போதர் ஆவர். கீதா பிரசின் தலைமையகம், இந்தியாவின் உத்தரப் பிரதேச மாநிலத்தில் கோரக்பூர் நகரத்தில் செயல்படுகிறது. கீதா பிரஸ் இந்து சமயம் மற்றும் நீதி நூல்களை வெளியிடுவதுடன், மாத இதழ்களையும் பல மொழிகளில் வெளியிடுகிறது. இதுவரை கீதா பிரஸ் 3,500 சமய சாத்திரங்களை அச்சிட்டு வெளியிட்டுள்ளதுடன், பகவத் கீதை தொடர்பாக சிறிதும், பெரிதுமாக 100 விளக்க நூல்களை வெளியிட்டுள்ளது.

இந்திய அரசு 2021-ம் ஆண்டிற்கான காந்தி அமைதிப் பரிசு கீதா பிரஸ் நிறுவனத்திற்கு சூன் 2023-இல் அறிவித்தது.

## வெளியீடுகள்
### மாத இதழ்கள்
கீதா பிரஸ் இந்தி மற்றும் ஆங்கில மொழியில் மாதந்தோறும் வெளியிடும் இதழ்களுக்கு கட்டணம் செலுத்தி படிக்கும் இதழ்களாகும்.
**கல்யாண்* (இந்தி மொழியில்), மாத இதழ், 1927 முதல், இந்து சமயக் கருத்துகள், இந்து சமய சாதுக்கள் மற்றும் நீதிக் கதைகள் குறித்து வெளியாகிறது.
**கல்யாண் கல்பதரு * (ஆங்கிலத்தில்), மாத இதழ், 1934-ஆம் ஆண்டு முதல் இந்தி மொழியில் வெளியாகும் கல்யாண் இதழ் போன்று வெளியாகிறது.

### இந்து சமய நூல்கள்
ஆங்கிலம், சமசுகிருதம், இந்தி, மராத்தி, தமிழ், கன்னடம், தெலுங்கு, ஒரியா, குஜராத்தி, வங்காளம் மற்றும் பிற இந்திய மொழிகளில் கீதா பிரஸ் இந்து சமய நூல்களை மிகக் குறைந்த விலையில் வெளியிடுகிறது.

**[[பகவத் கீதை]]* (பல வடிவங்களில்)
* *[[மகாபாரதம்]]*
**[[துளசிதாசர்]] எழுதிய [[இராமாயணம்]]* (பல வடிவங்களில்)
*துளசிதாசரின் பிற நூல்கள் 
**[[வால்மீகி]] எழுதிய இராமாயணம்]] (பல வடிவங்களில்)
*சாத்திரங்கள்: [[உபநிடதங்கள்]], [[புராணம்|புராணங்கள்]] மற்றும் தர்ம சாத்திரங்கள்
*[[சூர்தாசர்|சூர்தாசரின்]] ப்கதிப் பாடல்கள் 
*ஜெய் தயாள் கோயங்காவின் நூல்கள்

===பிற வெளியீடுகள்===  
**பக்தர்களின் கதைகள் மற்றும் பக்தி கீதங்கள்*
*குழந்தைகளுக்கான சிறு நூல்கள்

== கீதா பிரசின் கிளைகள்==
கீதா பிரஸ் நூல் வெளியிட்டு நிறுவனத்திற்கு இந்தியா முழுவதும் பல மாநிலங்களில் கிளைகள் உள்ள்து. குறிப்பிட்ட  சில [[தொடருந்து நிலையம்|தொடருந்து நிலையங்களில்]] நூல் விற்பனைக் கடைகள் உள்ளது. 


==தொடர்புடைய நிறுவனங்கள்==

**கீதா பவன்*, முனி கி ரெட்டி, ரிஷிகேஷ் 
**ரிஷ்கேஷ்-பிரம்மச்சாரிய ஆஸ்ரமம்*,  (வேத பாடசாலை), [[சூரூ]], [[இராஜஸ்தான்]] 
**ஆயுர்வேதி சன்ஸ்தான்* (ஆயுர்வேத மருந்துகள் உற்பத்தி நிலையம், ரிஷ்கேஷ்) 
**கீதா பிரஸ் தேவா தளம்* (இயற்கை பேரிடர் நிவாரண அமைப்பு) 
**ஹஸ்தா நிர்மிதி வஸ்திர விபாக்* (கைத்தறி துணிகள் உற்பத்தி நிலையம்)
**பாரதிய கிராமிய துணிக்கடை'' (சில்லறை விற்பனை கடை, மும்பை)

## விருதுகள்
இந்திய அரசு 18 சூன் 2023 அன்று கீதா பிரஸ் நிறுவனத்திற்கு 2021ம் ஆண்டிற்கான காந்தி அமைதிப் பரிசு அறிவித்துள்ளது.

## மேற்கோள்கள்

பகுப்பு:இந்து சமய அமைப்புகள்
பகுப்பு:கோரக்பூர் மாவட்டம்
பகுப்பு:இந்தியப் பதிப்பகங்கள்
பகுப்பு:காந்தி அமைதிப் பரிசு பெற்றவர்கள்
தேசியப் பெண் மருந்தாளுனர்கள் சங்கம்

**தேசியப் பெண் மருந்தாளுனர்கள் சங்கம்** (*National Association of Women Pharmacists*) 1905 ஆம் ஆண்டு சூன் மாதம் 15 ஆம் தேதி இலண்டனில் நிறுவப்பட்டது. மார்கரெட்டு எலிசபெத் புக்கானன் மற்றும் இசபெல்லா இசுகின்னர் கிளார்க்கு ஆகியோருக்கு இடையே நடைபெற்ற விவாதங்களைத் தொடர்ந்து இம்முடிவு எடுக்கப்பட்டது. ஆரம்ப கூட்டங்கள் இசுகின்னர் கிளார்க்கின் வீட்டில் நடைபெற்றன. பிரதான அல்லது துணை தேர்வில் தேர்ச்சி பெற்றவர்களுக்கு மட்டுமே உறுப்பினர் சேர்க்கை என்று கட்டுப்படுத்தப்பட்டது. 50 பெண்கள் உடனடியாக சங்கத்தில் இணைந்தனர். 1912 ஆம் ஆண்டில் புக்கானன், நடைமுறையில் மருந்தகத்தை கடைப்பிடிக்கும் அனைத்து பெண்களும் உறுப்பினர்களாக இருந்ததாகக் கூறினார். புக்கான ஒரு கட்டத்தில் சங்கத்தின் தலைவராகவும் பணியாற்றினார். 

எல்சி ஊப்பர் 1879-1969 காலத்தில் சங்கத்தின்  முதல் செயலாளராக இருந்தார். இவரும் மற்ற உறுப்பினர்களும் பெண்களுக்கான வாக்குரிமையை ஆதரித்து 1911 ஆம் ஆண்டு சூன் மாதம் 17 அன்று வெசுட்மின்சுடரில் இருந்து ஆல்பர்ட் அரங்கம் வரை 40,000 பேர் கொண்ட பெண்கள் ஊர்வலத்தில் கலந்து கொண்டனர். 1911 ஆம் ஆண்டு சூன் மாதம் நடைபெற்ற ஊர்வலத்திற்கு ஆதரவாக வேதியியலாளர் மற்றும் மருந்தாளுனர்களும் பெண் மருந்தாளர்களின் புகைப்படங்களை சுமந்து சென்று எல்சி ஊப்பரிடம் சமர்ப்பித்தனர். இவர் அப்போது அறிவியல் பிரிவில் இருந்தார். பல பெண் மருந்தாளுநர்கள்  இரண்டரை மணிநேர அணிவகுப்பை மேற்கொண்டனர்.

இச்சங்கம் ராயல் பார்மாசூட்டிகல் சங்கத்திற்கு ஆதரவளிக்கிறது மற்றும் ஒத்துழைக்கிறது, ஆனால் இது ஒரு சுயாதீனமான சங்க அமைப்பாகும்.

2019 ஆம் ஆண்டின் வருடாந்திர பொதுக் கூட்டத்தில், 2019 ஆம் ஆண்டின் இறுதியில் சங்கத்தை கலைத்து விட முடிவு எடுக்கப்பட்டது. ஆனால் மருந்தாளுனர்களின் பாதுகாப்பு சங்கத்திற்குள் ஒரு அரை தன்னாட்சி வலைப்பின்னலாக தொடரும் என்றும் கூறப்பட்டுள்ளது. 
## மேற்கோள்கள்

## புற இணைப்புகள்
* 

பகுப்பு:ஐக்கிய இராச்சியம்
பகுப்பு:இலண்டன்
டெட்ராயெத்திலமோனியம் டெட்ராகுளோரோநிக்கலேட்டு

**டெட்ராயெத்திலமோனியம் டெட்ராகுளோரோநிக்கலேட்டு** (*Tetraethylammonium tetrachloronickelate*) (N(C2H5)4)2NiCl4. என்ற மூலக்கூற்று வாய்ப்பாட்டால் விவரிக்கப்படும் ஒரு வேதியியல் சேர்மமாகும். நீல நிற நான்முகி எதிர்மின் அயனியான [NiCl4]2- அயனியின் டெட்ராயெத்திலமோனியம் உப்பாக இது கருதப்படுகிறது. நீல நிறத்தில் திண்மமாக கானப்படும் இச்சேர்மம் நீருறிஞ்சும் தன்மையைக் கொண்டுள்ளது.  

## மேற்கோள்கள்


பகுப்பு:நிக்கல் சேர்மங்கள்
பகுப்பு:குளோரைடுகள்
பகுப்பு:உலோக ஆலைடுகள்
பகுப்பு:ஒருங்கிணைவுச் சேர்மங்கள்
பகுப்பு:நிக்கல் ஒருங்கிணைவுச் சேர்மங்கள்
ஆத்மே

**ஆத்மே** (Atme) (      , **ஆத்மா**, **அத்திமா**, **அத்மேஹ்** என்றும் உச்சரிக்கப்படுகிறது ) என்பது வடக்கு சிரியாவில் உள்ள ஒரு நகரம் ஆகும். நிர்வாக ரீதியாக இதுலிபு ஆளுநரகத்தின் ஒரு பகுதியாகும், இது இதுலிபின் வடக்கே மற்றும் துருக்கியின் எல்லைக்கு கிழக்கே அமைந்துள்ளது.  இந்த நகரம்  டெய்ர் பலுட்டின் தென்கிழக்கிலும், ஜின்டிரேஸின் தெற்கிலும், காஹ்வின் வடமேற்கு மற்றும் சர்மடா மற்றும் அல்-டானாவின் வடக்கிலும்  அமைந்துள்ளது. சிரியாவின் மத்திய புள்ளியியல் பணியகத்தின் 2004 ஆம் ஆண்டு மக்கள்தொகைக் கணக்கெடுப்பில், இது 2,255 மக்கள்தொகையைக் கொண்டிருந்தது. 

## வரலாறு
ஆலிவ் மர முகாம் என்பது சிரிய உள்நாட்டுப் போரின் போது உருவான அகதிகள் முகாம் ஆகும். அக்டோபர் 2011 முதல், துருக்கிக்கு செல்லத் தவறிய உள்நாட்டில் இடம்பெயர்ந்த சிரியர்கள் ஆலிவ் மரங்களுக்கு இடையில் குடியேறத் தொடங்கினர். இந்த முகாமில் 28,000க்கும் மேற்பட்டோர் வசிக்கின்றனர் என மரம் அறக்கட்டளை தெரிவித்துள்ளது. &#x5D;

ஆத்மேயில் இருந்த 150 ஆண்டுகள் பழமையான ஓக் மரம் 2013 ஆம் ஆண்டு நவம்பர் மாதத்தில் இசுலாமிய அரசு ஈராக் மற்றும் லெவன்ட் உறுப்பினர்களால் வெட்டப்பட்டது. உள்ளூர்வாசிகள் கடவுளுக்கு பதிலாக மரத்தை வணங்குவதாக அவர்கள் குற்றம் சாட்டினர்.  இந்த நகரம் ஹயாத் தஹ்ரிர் அல்-ஷாமின் கட்டுப்பாட்டில் உள்ளது.
thumb| குரைஷி
ஐ.எஸ்.ஐ.எல் தலைவர் அபு இப்ராஹிம் அல்-குராசி பிப்ரவரி 3, 2022 அன்று  இந்த இடத்தில் உள்ள ஒரு வீட்டில் அமெரிக்க சிறப்புப் படைகள் நடத்திய சோதனையின் போது கொல்லப்பட்டார். மனித உரிமைகளுக்கான சிரிய கண்காணிப்பு அமைப்பின் கூற்றுப்படி, தாக்குதலின் போது ஏழு பொதுமக்கள் உட்பட பதின்மூன்று பேர் இறந்தனர், இது அதன் தீவிரத்திற்காக ஊடகங்களால் குறிப்பிடப்பட்டது. 

குரைஷியின் நில உரிமையாளர் உட்பட, அந்த ஊரில் குரைஷி இருப்பதைப் பற்றி உள்ளூர்வாசிகள் பலர் "அதிர்ச்சியடைந்தனர்", அவருடைய குத்தகைதாரர் ஐஎஸ்ஐஎல் அமைப்பின் தலைவர் என்பது அவருக்குத் தெரியாது. 

## மேற்கோள்கள்

பகுப்பு:சிரியா
நிக்கல்(III) புளோரைடு

**நிக்கல்(III) புளோரைடு** (*Nickel(III) fluoride*) NiF3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நிக்கலும் புளோரினும் சேர்ந்து இந்த அயனச் சேர்மம் உருவாகிறது.

## தயாரிப்பு
பொட்டாசியம் அறுபுளோரோநிக்கலேட்டு(IV) உடன் ஐதரோபுளோரிக் அமிலத்தில் கரைந்த ஆர்சனிக் பெண்டாபுளோரைடைச் சேர்த்து வினைபுரியச் செய்து நிக்கல்(III) புளோரைடு தயாரிக்கப்படுகிறது.

## மேற்கோள்கள்

பகுப்பு:நிக்கல் சேர்மங்கள்
பகுப்பு:புளோரைடுகள்
பகுப்பு:உலோக ஆலைடுகள்
சின்ன ஜீயர்

**சின்ன ஜீயர்** (*Chinna Jeeyar*, பிறப்பு: 3 நவம்பர் 1956) என்பவர் ஸ்ரீவைஷ்ணவத்தின் தென்கலைப் மரபின் ஆன்மீக குரு ஆவார்.  *நாராயண சாரியலு* எனும் இயற்பெயர் கொண்ட சின்ன ஜீயர் தமது 23-வது அகவையில் **பெரிய ஜீயர்** மந்திர தீட்சை வழங்க துறவறம் பூண்டார். தெலுங்கானா மாநிலத்தின் தலைநகரான ஐதராபாத்து புறநகரத்தில் உள்ள முச்சிந்தலா கிராமத்தில், சம்சாபாத் வானூர்தி நிலையம் அருகில் உள்ள இவரது 40 ஏக்கர் ஆசிரம வளாகத்தில் 216 அடி உயரத்தில் நிறுவிய சமத்துவத்துக்கான இராமானுஜரின் பஞ்சலோகச் சிலையை, இந்தியப் பிரதமர் நரேந்திர மோதி 5 பிப்ரவரி 2022 அன்று மாலை திறந்து வைத்தார்.

## இதனையும் காண்க
* சமத்துவத்துக்கான இராமானுஜரின் சிலை 
## மேற்கோள்கள்

## வெளி இணைப்புகள்
*

பகுப்பு:வைணவ சமயம்
பகுப்பு:தென்கலை வைணவம்
பகுப்பு:இந்து சமயப் பெரியார்கள்
பகுப்பு:தெலுங்கு மக்கள்
பகுப்பு:ஆந்திரப் பிரதேச மக்கள்
பகுப்பு:1956 பிறப்புகள்
பகுப்பு:கிழக்கு கோதாவரி மாவட்டம்
நிக்கல்(II) பாசுபேட்டு

**நிக்கல்(II) பாசுபேட்டு** (*Nickel(II) phosphate*) Ni3(PO4)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.புதினா பச்சை நிறத்தில் திண்மமாகக் காணப்படும் இச்சேர்மம் பாரா காந்தப்பண்பு கொண்டதாகவும் தண்ணீரில் கரையக்கூடியதாகவும் உள்ளது.

## நீரேறிய நிக்கல்(II) பாசுபேட்டு
நீரேறிய நிக்கல்(II) பாசுபேட்டு Ni3(PO4)2·8(H2O) இளம் பச்சை நிறத்தில் ஒரு திண்மமாக காணப்படுகிறது.

நீர்வெப்பத் தொகுப்பு முறையில் இந்நீரேற்று தயாரிக்கப்படுகிறது. அருபைட்டு என்ற கனிமமாகவும் இது இயற்கையில் தோன்றுகிறது. கட்டமைப்பில் எண்முக நிக்கல் மையங்கள் தண்ணீர் மற்றும் பாசுபேட்டு மூலக்கூறுகளுடன் பிணைந்துள்ளன.
 

## மேற்கோள்கள்

பகுப்பு:நிக்கல் சேர்மங்கள்
பகுப்பு:பாசுபேட்டுகள்
நீள் இருபட்டைக்கூம்பு

வடிவவியலில் **நீள் இருபட்டைக்கூம்பு**கள் (*elongated bipyramids*) என்பவை *n*-கோண இருபட்டைக்கூம்புகளை நீட்டிப்பதன் மூலம் உருவாக்கப்படும் பன்முகிகளின் முடிவிலா கணமாகும் (ஒரு இருபட்டைக்கூம்பின் இருபாதிகளுக்கு இடையே *n*-கோண பட்டகம் ஒன்று இணைக்கப்படுகிறது).

ஒழுங்கு முக்கோணங்களையும் சதுரங்களையும் கொண்டு உருவாக்கப்பட்ட மூன்று நீள் இருபட்டைக்கூம்புகள் உள்ளன. இவை மூன்றும் ஜான்சன் திண்மங்கள் ஆகும். இருசமபக்க முக்கோணங்களைக் கொண்டு, மேலும் உயர் வடிவங்களை உருவாக்கலாம்.

## வடிவங்கள்

## மேற்கோள்கள்
*Norman W. Johnson, "Convex Solids with Regular Faces", Canadian Journal of Mathematics, **18**, 1966, pages 169&ndash;200. Contains the original enumeration of the 92 solids and the conjecture that there are no others.
*  The first proof that there are only 92 Johnson solids.

பகுப்பு:பிரமிடுகள்
என்றி ஆந்திரூசு

**என்றி ஆந்திரூசு** *(Henry Andrews)* (1744 – 26 ஜனவரி 1820) இங்கிலாந்து நாட்டு  இலங்காசயரில் கிராந்தம் அருகே அமைந்த பிரீசுட்டனில் பிறந்தார். இவர் சிறந்த கணிதவியலாளராகவும் வானியலாளராகவும் புகழெய்தியவர் ஆவார்.

ஓல்டு மூர் வான்பொருள் பஞ்சாங்கத்திற்காக 43 ஆண்டுகள் தன் ஓய்வு நேரத்தில் 'கோள்களின் இயக்கத்தை விவரிக்கும் தொகுப்பாளராக'  பணியாற்றியுள்ளார். இவரது பணி அகலாங்கு வாரியத்துக்கான கணக்கீடு செய்வதே. இவர் ஒரு உண்டுறையும் பள்ளியை நடத்தி அதில் முக்கோண அளவியலும் கூடுதல் பாடமாகக் கலமோட்டல் பற்றியும் கற்பித்துள்ளார். புத்தகம், எழுதுபொருள், அழுத்த அளவி, வெப்ப அளவி, அளவைக் கருவி ஆகியன விற்கும் கடையும் நடத்தியுள்ளார். அரசு வானியலாளரான மாண்புறு நெவில் மாசுக்கெலைனுக்கு தொழில்முறை அறிவுரைஞராக விளங்கியுள்ளார்.

1791 ஆம் ஆண்டிற்கான சூரிய ஒளிமறைப்பைப் பின்வருமாறு இவர் முன்கணித்துள்ளார்:

:*இசுகாட்லாந்துக்கு வடக்கே மிகப் பெரிய ஒளிமரைப்பு ஏற்படும்; சூரியத் தோற்றநிலை விட்ட அளவால் எங்குமே முழு ஒளிமறைப்பு நிகழாது. ஒளிபுகா நிலாவின் எப்புறமும் அழகிய ஒளி வலயத்தைப் பார்வையாளர்கள் காண முடியும். கரோலினா, வர்ஜீனியா பின்ணணியில் கதிரெழும் வேளையில் ஒளிமறைப்பு தொடங்கும். அங்கிருந்து அட்சன் குடாவுக்குச் செல்லும். பிறகு வடகிழக்காக கிரீன்லாந்து, அய்சுலாந்து, இலாப்லாந்து கடற்கரை நோக்கிப் புறப்படும். பின்னர் கிரேட் தார்த்தாரி வட கடற்கரைக்குச் சென்று கதிர்மறையும் வேளையில் ஒளிமறைப்பு புவியை விட்டு விலகி முடிவுறும்.*
## மேற்கோள்கள்
*
*
## குறிப்புகள்

## வெளி இணைப்புகள்
* 

பகுப்பு:1744 பிறப்புகள்
பகுப்பு:1820 இறப்புகள்
பகுப்பு:பிரித்தானிய வானியலாளர்கள்
பகுப்பு:வானியலாளர்கள்
பிரிஸ்பேன் ஹீட்

**பிரிஸ்பேன் ஹீட்**  (*Brisbane Heat*) என்பது ஆத்திரேலியா துடுப்பாட்ட வாரியம் உருவாக்கிய பிக் பேஷ் லீக் எனப்படும் இருபது20 துடுப்பாட்டப் போட்டித் தொடரில் பிரிஸ்பேன்  நகரைப் பிரதிநிதித்துவப்படுத்தும் தொழில்முறை அணியாகும். இவ்வணியின் சொந்த அரங்கம் பிரிஸ்பேன் துடுப்பாட்ட அரங்கம் ஆகும். இவ்வணியின் தலைவர்  ஜிம்மி பெரிசன் ஆவார்.

இவ்வணி பிபிஎல்-இன் 2012–13 பதிப்பின் வாகையாளர் ஆகும்.

கிறிஸ் லின், மார்னஸ் லபுஷேன், முஜீப் உர் ரகுமான், மிட்செல் ஸ்வெப்சன், பிரண்டன் மெக்கல்லம், டேனியல் வெட்டோரி  போன்ற பல உலகத்தர வீரர்கள் இவ்வணிக்காக விளையாடியுள்ளார்கள் (அ) விளையாடுகிறார்கள்.

## ஒவ்வொரு பதிப்பிலும் முடிவுகள்

## மேற்கோள்கள்
பகுப்பு:துடுப்பாட்ட அணிகள்
பகுப்பு:இருபது20 துடுப்பாட்ட அணிகள்

பகுப்பு:பிக் பேஷ் லீக்
பகுப்பு:பிக் பேஷ் லீக் அணிகள்
முக்கோண இருஅடிக்கண்டம்

**முக்கோண இருஅடிக்கண்டம்** (*triangular bifrustum*) என்பது, இருஅடிக்கண்டப் பன்முகிகளின் முடிவிலாத் தொடரில் முதலாவதாக உள்ள இருஅடிக்கண்ட வகையாகும். ஒரு முக்கோண இருஅடிக்கண்டம் 6 சரிவக முகங்களையும்  2 முக்கோண முகங்களையும் கொண்டது. முக்கோண இருஅடிக்கண்டத்தைத் *முனைதுண்டிக்கப்பட்ட முக்கோண இருபட்டைக்கூம்பு* எனவும் அழைக்கலாம். எனினும் ஒரு முக்கோண இருபட்டைக்கூம்பின் ஐந்து முனைகளையும் துண்டிக்கக் கிடைக்கும் பன்முகியும் இதே பெயரால் அழைக்கப்படுவதால், *முனைதுண்டிக்கப்பட்ட முக்கோண இருபட்டைக்கூம்பு* என முக்கோண இருஅடிக்கண்டத்தை அழைப்பது ஈரடிவகைக்குள்ளாகும்.

ஒரு முக்கோண இருபட்டைக்கூம்பின் துருவ அச்சின் இரு முனைகளையும் துண்டித்து அதனை இரு அடிக்கு-அடி அடிக்கண்டங்களின் இணைப்பு மூலம் ஒரு முக்கோண இருஅடிக்கண்டத்தை வடிவமைக்கலாம். இது ஒரு மீநுண்மபடிக வடிவில் இருக்கும்.

அடுக்கப்பட்ட இரு ஒழுங்கு எண்முகிகளின் பக்கங்களைச் சுற்றி மூன்று சோடி நான்முகிகளை இணைத்து ஒரு முனைதுண்டிக்கப்பட்ட முக்கோண இருபட்டைக்கூம்பை வடிவமைக்கலாம்.
:

## மேற்கோள்கள்

## வெளியிணைப்புகள்
*Conway Notation for Polyhedra Try: t3dP3

பகுப்பு:பன்முகத்திண்மங்கள்
ஆந்திரப் பிரதேச சுற்றுலா வளர்ச்சிக் கழகம்

**ஆந்திரப் பிரதேச சுற்றுலா வளர்ச்சிக் கழகம்** (*Andhra Pradesh Tourism Development Corporation*) என்பது இந்தியாவின் ஆந்திரப் பிரதேசத்தில் சுற்றுலாவை மேம்படுத்தும் ஒரு மாநில அரசு நிறுவனம் ஆகும்.

## நிறுவன சேவைகள்
ஆந்திரப் பிரதேச சுற்றுலா வளர்ச்சிக் கழகம், பாரம்பரியம், இயற்கை, சாகசம், சுகாதாரம் மற்றும் ஆந்திரப் பிரதேச மாநிலத்தின் வளமான வரலாற்று மற்றும் இயற்கை பின்னணியைக் குறிக்கும் சுற்றுலாத் தொகுப்புகளைப் பயனாளர்களுக்கு வழங்குகிறது. இந்த சுற்றுலா திட்டம் ஆந்திரப் பிரதேசத்தின் 8 மையங்களை உள்ளடக்கியது. திருப்பதி, ஹார்ஸ்லி மலைகள், அரக்கு பள்ளத்தாக்கு, விசாகப்பட்டினம் மற்றும் ஸ்ரீசைலம் போன்ற முக்கியமான சுற்றுலாத் தலங்களில் இத்துறையின் சார்பில் ஓய்வு விடுதிகள் நிறுவப்பட்டுப் பராமரிக்கப்பட்டு வருகிறது. 63 மேம்படுத்தப்பட்ட பேருந்துகளும், 29 *வால்வோ* பேருந்துகள், 8 குளிரூட்டப்பட்ட மேம்படுத்தப்பட்ட பேருந்துகள், 4 பகுதி தூங்கும் வசதியுடைய பேருந்துகள், 11 சிற்றுந்து, 1 கவர்ச்சிகரமான பழமையான வாகனங்கள், 10 *குவாலிஸ்* என பலதரப்பட்ட வாகனங்கள் சுற்றுலாவிற்காக இத்துறையினால் பயன்படுத்தப்படுகின்றன.
thumb|ஆந்திரப் பிரதேச சுற்றுலா வளர்ச்சிக் கழகத்தின் அலுவலகம்.
இக்கழகம் ஆந்திரப் பிரதேச மாநிலத்தில் பொழுது போக்குச் சுற்றுலாவை ஊக்குவித்து வருகிறது. பல சாத்தியமான சுற்றுலா வளர்ச்சியினை அடையாளம் கண்டுள்ளது. 2006 ஆம் ஆண்டில், தமிழ்நாடு மக்களின் சுற்றுலாத் தேவையினைப் பூர்த்தி செய்யச் சேவை  மையம் ஒன்றைத் திறந்துள்ளது.

## இலக்கு ஆந்திரப் பிரதேசம்
இந்திய மாநிலங்களுக்குச் செல்லும் சுற்றுலாப் பயணிகளின் எண்ணிக்கையில் இந்தியாவில் ஆந்திரா 3வது இடத்தில் உள்ளது. 2013ஆம் ஆண்டில், 152.1 மில்லியன் உள்நாட்டுச் சுற்றுலாப் பயணிகள் ஆந்திரப் பிரதேசத்திற்கு வருகை தந்தனர். இது மொத்த உள்நாட்டுச் சுற்றுலா சந்தையில் 13.3% ஆகும். மாநிலத்தில் இயற்கை எழில் கொஞ்சும் இடங்கள், கடற்கரைகள், நீர்த்தேக்கங்கள் மற்றும் பழமையான வனப் பகுதிகள் உள்ளன. சில குறைந்தபட்ச தேவைகளைப் பூர்த்தி செய்யும் அனைத்து புதிய சுற்றுலா உள்கட்டமைப்பு திட்டங்களுக்கும் 100% சொகுசு வரி விலக்கு அதிகாரிகளால் வழங்கப்படுகிறது.

## மேலும் பார்க்கவும்

* தெலுங்கானாவில் சுற்றுலா
* தமிழ்நாட்டில் சுற்றுலா
* இந்தியாவில் சுற்றுலா

## மேற்கோள்கள்

## வெளி இணைப்புகள்

* அதிகாரப்பூர்வ தளம்

பகுப்பு:ஆந்திரப் பிரதேசம்
பகுப்பு:சுற்றுலா
இருஅடிக்கண்டம்

ஒரு *n*-கோண **இருஅடிக்கண்டம்** (*bifrustum*) என்பது மூன்று இணையான ''n''-கோணத் தளங்களைக் கொண்ட பன்முகியாகும். இம்மூன்று தளங்களில், நடுத்தளம் மூன்றிலும் பெரிதானதாகவும் மேல், அடித் தளங்கள் முற்றொத்தவையாகவும் இருக்கும். இரு முற்றொத்த அடிக்கண்டங்களை சமச்சீர் தளங்களில் இணைப்பது மூலமாக இரு அடிக்கண்டத்தை வடிவமைக்கலாம். இரு துருவ முனைகளை முனைத்துண்டித்தல் மூலமாகவும் இருஅடிக்கண்டத்தை ஒரு  இருபட்டைக்கூம்பாகப் பெறலாம்.

இருஅடிக்கண்டங்கள், நீள் இருபட்டைக்கூம்பு குடும்பத்தின் இருமமாக இருக்கும்.

## அமைப்புகள்
மூன்று இருஅடிக்கணடங்கள், ஜான்சன் திண்மங்கள் J14-16 மூன்றுக்கு இருமங்களாக இருக்கும். பொதுவாக ஒரு *n-கோண இருஅடிக்கண்டம்*,  2n சரிவகங்கள், 2 n-கோணிகளைக் கொண்டிருக்கும். நீள் இருஅடிக்கண்டங்களின் இருமமாகவும் இருக்கும்.

## மேற்கோள்கள்

பகுப்பு:பன்முகத்திண்மங்கள்
வேநாடு

**வேநாடு** (*Venadu*) என்பது இந்தியாவின் ஆந்திரப் பிரதேச மாநிலத்தின் நெல்லூர் மாவட்டத்தில் உள்ள ஒரு தீவுக் கிராமமாகும். இது தடா மண்டலத்தில் அமைந்துள்ளது. வேநாடு பழவேற்காடு ஏரியால் சூழப்பட்டுள்ளது.

## மேற்கோள்கள்

பகுப்பு:ஆந்திரப் பிரதேசத்தின் தீவுகள்
ஈரிரும்பு சிலிசைடு

**ஈரிரும்பு சிலிசைடு** (*Diiron silicide*) Fe2Si என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். உலோகங்களிடை சேர்மமான இது இரும்பின் சிலிசைடு உப்பாக வகைப்படுத்தப்படுகிறது. அண்ட தூசியில் ஆப்கைட்டு என்ற கனிமமாகவும் இயற்கையில் ஈரிரும்பு சிலிசைடு கிடைக்கிறது. இச்சேர்மத்தின் உட்கூறுகளான இரும்பும் சிலிக்கானும் விகிதவியல் அளவுகளில் இடம்பெறுவதில்லை. தயாரிக்கும் முறையை அடிப்படையாகக் கொண்டே இவ்விகிதம் மாறுபடுகிறது. இதனுடன் தொடர்புடைய  Fe5Si3
இயற்கையில் சிஃபெங்கைட்டு என்ற கனிமமாக இயற்கையில் கிடைக்கிறது.
## மேற்கோள்கள்

பகுப்பு:இரும்பு சேர்மங்கள்
பகுப்பு:சிலிசைடுகள்
தடா, நெல்லூர் மாவட்டம்

**தடா** (*Tada*) என்பது ஆந்திர மாநிலம் திருப்பதி மாவட்டம் உள்ள ஒரு கிராமம் ஆகும்.

## போக்குவரத்து
தங்க நாற்கரச் சாலைத் திட்டம் நெடுஞ்சாலை ஒருங்கிணைப்பின் ஒரு பகுதியான தேசிய நெடுஞ்சாலை 16 இக்கிராமத்தைக் கடந்து செல்கிறது.

## மேற்கோள்கள்

## வெளி இணைப்புகள்
* 

பகுப்பு:ஆந்திர ஊர்களும் நகரங்களும்
பகுப்பு:நெல்லூர் மாவட்டம்
இரும்பு இருசிலிசைடு

**இரும்பு இருசிலிசைடு** (*Iron disilicide*) FeSi2Fe2Si என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். உலோகங்களிடை சேர்மமான இது இரும்பின் சிலிசைடு உப்பாக வகைப்படுத்தப்படுகிறது. இயற்கையில் இலின்சைட்டு என்ற கனிமமாக இரும்பு இருசிலிசைடு தோன்றுகிறது. அறை வெப்பநிலையில் செஞ்சாய்சதுரப் படிகங்களாகப் (β நிலை) படிகமாகும் இதை 970 பாகை செல்சியசு வெப்பநிலைக்கு சூடுபடுத்தினால் நாற்கோணகப் படிகநிலைக்கு (α நிலை) மாற்றமடைகிறது. 

## மேற்கோள்கள்

பகுப்பு:இரும்பு சேர்மங்கள்
பகுப்பு:தாண்டல் உலோக சிலிசைடுகள்
இரும்பு(IV) ஆக்சிடெட்ராபுளோரோபோரேட்டு

**இரும்பு(IV) ஆக்சிடெட்ராபுளோரோபோரேட்டு** (*IronIron(IV) oxytetrafluoroborate*) FeO(BF4)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.
அரிய வகை அயனியான Fe(IV) அயனி இச்சேர்மத்தில் இடம்பெற்றுள்ளது. முதன்முதலில் 1998 ஆம் ஆண்டு கண்டுபிடிக்கப்பட்டாலும் அப்போது சரியாக உறுதிப்படுத்தப்படவில்லை. பின்னர் 2006 ஆம் ஆண்டு மிகவும் நம்பகமான உற்பத்தி அறிவிக்கப்பட்டது.
## தயாரிப்பு
இரும்பு(II) டெட்ராபுளோரோபோரேட்டுடன் ஓசோனைச் சேர்த்து வினைபுரியச் செய்து இரும்பு(IV) ஆக்சிடெட்ராபுளோரோபோரேட்டு தயாரிக்கப்படுகிறது. 
## இயற்பியல் பண்புகள்
இரும்பு(IV) ஆக்சிடெட்ராபுளோரோபோரேட்டு நிலைப்புத் தன்மை அற்றதாகும். விரைவில் இது சிதைவடைந்து Fe(II) அயனியாகி  இரும்பு(III) டெட்ராபுளோரோபோரேட்டாகவும் Fe(IV) அணைவுச் சேர்மமாகவும் உருவாகிறது. கந்தகம் போன்ற ஆக்சிசன் ஏற்பிகளுடன் வினையில் ஈடுபட்டாலும் இது சிதைவடந்து கந்தக மோனாக்சைடாகவும் இரும்பு(II) டெட்ராபுளோரோபோரேட்டாகவும் மாற்றமடைகிறது.

## மேற்கோள்கள்

பகுப்பு:இரும்பு சேர்மங்கள்
பகுப்பு:டெட்ராபுளோரோபோரேட்டுகள்
பகுப்பு:ஆக்சி நேர் மின்னயனிகள்
அகர், ராஜஸ்தான்

**அகர்** (*Ahar*) என்பது ஒரு வரலாற்று முக்கியத்துவம் வாய்ந்த ஒரு நகரமாகும். இது இந்தியாவின் தற்போதைய ராஜஸ்தானின் உதய்பூரில் உள்ள அகர் ஆற்றின் வடக்குக் கரையில் அமைந்துள்ளது.

## வரலாறு
1950களின் பிற்பகுதியிலும் 1960களின் முற்பகுதியிலும் நடந்த தொல்லியல் அகழ்வாராய்ச்சியில் இப்பகுதி செப்புக் கால அகர்-பனாஸ் கலாச்சாரத்தின் தளம் என்பதை வெளிப்படுத்தியது.  இங்கு இரண்டு தனித்துவமான கலாச்சாரங்கள் அடையாளம் காணப்பட்டுள்ளன - முதல் அகர் காலம்  (கிமு 2580 முதல் கிமு 1500 வரை) , இரண்டாம் அகர் காலம் (கிமு 1000 முதல்). 

நவீனத்திற்கு முந்தைய சகாப்தத்தில், ஏறக்குறைய பொ.ச. 948இல் மேவாரின் உதய்பூர் இராச்சியத்தில் குகில ஆட்சியாளர்களின் தலைநகரான அகர் அரசியல் முக்கியத்துவம் வாய்ந்த நகரமாக இருந்தது. மேலும் நக்டாவிற்கு மாற்றப்படும் வரை 1116 வரை அது தலைநகராக இருந்தது.   வரலாற்றில் அகதபுரம் என்றும் அத்புரம் என்றும் இதனை அழைத்துள்ளனர். 

## சான்றுகள்

பகுப்பு:உதய்ப்பூர் மாவட்டம்
பகுப்பு:Coordinates on Wikidata
இருக்கம் தீவு

**இருக்கம் தீவு** (*Irukkam Island*) என்பது தமிழ்நாட்டின் திருவள்ளூர் மாவட்டத்தில் உள்ள பழவேற்காடு  ஏரியின் நடுவில் அமைந்துள்ள ஒரு ஏரித் தீவு ஆகும். இது ஆரம்பாக்கத்திலிருந்து 6 கி. மீ. தொலைவில் அமைந்துள்ளது. சென்னைக்கு அருகாமையில் இருக்கம் தீவு அமைந்திருப்பதால்,  சமீப காலங்களில், ஒரு பிரபலமான சுற்றுலா பகுதியாக உருவெடுத்துள்ளது.

## போக்குவரத்து
இருக்கம் தீவு ஆரம்பாக்கத்திலிருந்து 8 கிலோமீட்டர் தொலைவில் அமைந்துள்ளது. படகு மூலம் மட்டுமே தீவிற்குச் செல்வது சாத்தியம்.

## மேற்கோள்கள்

பகுப்பு:ஆந்திரப் பிரதேசத்தின் தீவுகள்
இரும்பு பெண்டா ஐதரைடு

**இரும்பு பெண்டா ஐதரைடு** (*Iron pentahydride*) FeH5 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். உயர் அழுத்த நிலைகளில் இது நிலைப்புத் தன்மையுடன் 
காணப்படுகிறது. அணுநிலை ஐதரசன் இச்சேர்மத்தில் சிறிய மூலக்கூற்று கொத்துகளுடன் பிணையாமல் இருப்பதால் ஒரு மீக்கடத்தியாக இது முகியமான சேர்மமாகப் பார்க்கப்படுகிறது. இரும்பு பெண்டா ஐதரைடில் ஓரிணை ஐதரசன் அணுக்கள் இவ்வாறு பிணைப்பில் இல்லாமல் உள்ளன.

## தயாரிப்பு
130 கிகா பாசுக்கல் அழுத்தத்தில் ஐத்ரசனுடன் இரும்புச் செதில் சேர்க்கப்பட்டு 1500 கெல்வின் வெப்பநிலைக்குக்  கீழே சூடாக்கப்பட்டால் இரும்பு பெண்டா ஐதரைடு உருவாகிறது. அழுத்தத்தை 66 கிகாபாசுக்கல் அளவுக்கு குறைத்தால் திண்ம FeH3 உருவாகும்.

I4/mmm என்ற சமச்சீர் ஒழுங்குடன் நாற்கோணகப் படிகத் திட்டத்தில் இதன் அலகு கூடுகள் காணப்படுகின்றன.
## மேற்கோள்கள்

பகுப்பு:இரும்பு சேர்மங்கள்
பகுப்பு:ஐதரைடுகள்
ஓமாட்சி கிராமம்

**ஓமாட்சி கிராமம்** என்பது இராமநாதபுரம் மாவட்டம் திருப்புல்லாணி ஒன்றியத்திற்கு உட்பட்ட இன்றைய களக்குடி என்று அழைக்கப்பட்டு வரும் கிராமம் ஆகும். இந்தக் கிராமத்தில்தான் பார்வதி தாய் ஓமாட்சி காளியாக அவதாரம் எடுத்துள்ளார் என்பது புராண வரலாறு.

### '''ஓமாட்சிகாளியாக அவதாரம் எடுத்த மங்களேஸ்வரி'''
பாண்டிய மன்னர்களால் கட்டப்பட்ட திரு உத்திரகோசமங்கை மங்களநாதர் மங்களேஸ்வரி ஆலயம் உலக புகழ்பெற்ற ஒரு ஆண்மிகதளம் ஆகும், இந்த தளத்தில் சிவபெருமானும் உமாதேவியும் தங்களது ரிஷப வாகனத்தில் ஆகாய மார்க்காக பறந்து தங்களது ஊரான உத்தரகோசமங்கை திருத்தலத்துக்கு வந்து சேர்ந்தார்கள். தென்னாட்டை சுற்றிப்பார்த்த நிகழ்ச்சிகளைப் பற்றி மகிழ்ச்சியாக உரையாடிக் கொண்டிருந்தனர். அப்போது உமாதேவி விளையாட்டாக சிவபெருமானின் கண்களைப் பொத்தினார். இதனால் தென்னாடு இருண்டு போனது.

தென்னாட்டில் உள்ள அனைத்து உயிரினங்களும் கண்தெரியாமல் இருப்பிடம் இன்றி, உணவின்றி, பசியும் பட்டினியாக கிடக்க நேரிட்டது. இதனால் கோபம் கொண்ட சிவபெருமான் தன் மனைவி என்றும் பாராமல் பார்வதி தேவியை கருப்பு நிற ஓமாட்சி காளியாக போ என்று சாபமிடுகின்றார். சிவபெருமான் தன்னை சாபத்துக்கு உள்ளாக்கியதை அறிந்த பார்வதி தன் விசுவரூபத்தைக் காட்டி கோபம் கொண்டு சிவபெருமானை உத்திரகோச மங்கை திருத்தலத்தில் நடனச்சாலையில் நடனமாட போட்டிக்கு அழைத்தாள்.

இந்த நடனப்போட்டியில் நான் தோற்றால் காளியாகப் போக சம்மதிக்கிறேன் என்றாள். இதையடுத்து சிவனும், பார்வதியும் உத்தரகோச மங்கை திருத்தலத்தில் உள்ள நாட்டிய சாலையில் நடன போட்டியைத் தொடங்கினார்கள். நடனப்போட்டி மிகவும் விறுவிறுப்பாக நடந்தது. இந்த போட்டி நடனத்துக்கு திருமால், பிரம்மன், இந்திரன் முதலியோர் தீர்ப்பு கூறும் நடுவர்களாக இருந்தார்கள். சிவன், பார்வதி நடனத்தை கண்டுகளிப்பதற்கு வேண்டி சொர்க்கலோக வாசிகளும், பூலோகவாசிகளும் மற்றும் உயிரினங்களும் கூட்டம் கூட்டமாக உத்தரகோசமங்கைத் திருத்தலத்தில் கூடினார்கள்.

### '''[[வீரக்குடும்பர் கோவில்|வீரக்குடும்பர்]] சுவாமிகள்'''
வீரக்குடும்பர் சுவாமிகள் என்பவர் திரு உத்திரகோசமங்கையில் சித்தராக அவதரித்தவர் இவர் பிறந்த ஊரும் ஓமட்சி கிராமம் என்று கூறபடுகிறது, இந்தக் கிராமத்தில் பொது மக்கள்  நடுகல் வைத்து வழிபட்டு வருகின்றனர்.

#### '''ருத்ராட்ச மரம்'''
இந்த ஓமாட்சி கிராமத்தில் நைனார் ஆலயம் ஒன்றில்  ஒரு ருத்ராட்சம் மரம் ஒன்று வளர்ந்து வருகிறது இங்குதான் வீரக்குடும்பர் சுவாமிகள் தவம் இருந்ததாக வரலாறும் மக்களும் கூறிவருகின்றனர்.

பகுப்பு:இராமநாதபுரம் மாவட்டத்திலுள்ள கிராமங்கள்
எம். எம். அப்துல் அமீது

**மணதாத்  மக்கர் பிள்ளை அப்துல் அமீது**  (**Manadath Mackar Pillay Abdul Hameed)  இந்தியாவைச் சேர்ந்த ஒரு** தொழிலதிபர் ஆவார். ஒரு வங்கியாளர் மற்றும் கொடைவள்ளல் என்றும் இவர் அறியப்படுகிறார்.  ஒரு முன்னணி முந்திரி மற்றும் எலுமிச்சைப் புல்  ஏற்றுமதியாளராக புகழ் பெற்றார். இவரது மருமகன் பிகே அப்துல் கப்பூரால் நிறுவப்பட்ட முசுலீம் கல்விச் சங்கத்தின் ஆரம்பகால ஆதரவாளராகவும் புரவலராகவும் அப்துல் அமீது இருந்தார்.

1965 ஆம் ஆண்டு  திருவிதாங்கூர் பாரத மாநில  வங்கியுடன் இணைக்கப்படுவதற்கு முன்பு, ஆலுவா நகராட்சியின் முதன்மை நிதி நிறுவனமாக விளங்கிய ஆலுவா வங்கியின்  இயக்குநராகவும் இவர் பணியாற்றினார்.

## வாழ்க்கைக் குறிப்பு
அப்துல் அமீது, ஆலுவாவின் பிரபல தொழிலதிபரும் அரசியல்வாதியுமான எம்.கே.மக்கர் பிள்ளைக்கு மூன்று மகன்களில் இரண்டாவது மகனாகப் பிறந்தார்.

1935 ஆம் ஆண்டில் , திருவிதாங்கூர் இராச்சியத்தின் மிகப்பெரிய வர்த்தக நிறுவனங்களில் ஒன்றான எம்.கே.மக்கர் பிள்ளை & சன்சு நிறுவனத்தின் பங்குதாரரானார். அத்தியாவசிய எண்ணெய்களை நேரடியாக ஏற்றுமதி செய்வதன் மூலம் மலபார் கடற்கரையில் பிரித்தானிய வர்த்தக நிறுவனங்களின் ஏகபோகத்தை முதன்முதலில் இந்நிறுவனம் போட்டியிட்டது. நிறுவனம் 1941 ஆம் ஆண்டு மக்கர் பிள்ளை & சன்சு நிறுவனத்துடன் இணைக்கப்பட்டபோது, அமீது அதன் நிர்வாக இயக்குநரானார்.

## மேற்கோள்கள்


பகுப்பு:1971 இறப்புகள்
பகுப்பு:1914 பிறப்புகள்
பகுப்பு:20 ஆம் நூற்றாண்டு இந்தியத் தொழிலதிபர்கள்
குகில வம்சம்

{
	"type": "FeatureCollection",
	"features": [
		{
			"type": "Feature",
			"properties": { "marker-symbol": "monument", "title": "Ahar" },
			"geometry": { "type": "Point", "coordinates": [73.719444, 24.587778] }
		},
		{
			"type": "Feature",
			"properties": { "marker-symbol": "monument", "title": "Nagda" },
			"geometry": { "type": "Point", "coordinates": [76.265291, 25.165124] }
		},
		{
			"type": "Feature",
			"properties": { "marker-symbol": "monument", "title": "சித்தோர்கார்" },
			"geometry": { "type": "Point", "coordinates": [74.626922, 24.888744] }
		},
		{
			"type": "Feature",
			"properties": { "marker-symbol": "monument", "title": "Sisoda" },
			"geometry": { "type": "Point", "coordinates": [73.740431, 25.005169] }
		}
	]
}

**மேவாரின் குகிலர்கள்** (*Guhila dynasty*) *மேவாரின் குகிலர்கள்* என்றும் பேச்சுவழக்கில் அழைக்கப்படும் மெடபட்டாவின் குகிலர்கள் இந்தியாவின் இன்றைய ராஜஸ்தான் மாநிலத்தில் உள்ள மெடபட்டா (நவீன மேவார் ) பகுதியை ஆண்ட ராஜபுத்திர வம்சத்தினராவர்.  குகில மன்னர்கள் ஆரம்பத்தில் 8 - 9 ஆம் நூற்றாண்டுகளுக்கு இடையில் கூர்ஜர-பிரதிகாரப் பேரரசின் கீழ் நிலப்பிரபுக்களாக ஆட்சி செய்தனர். பின்னர் 10ஆம் நூற்றாண்டில் சில காலத்திற்கு இராஷ்டிரகூட ஆட்சியாளர்களாக இருந்தனர். இவர்களின் தலைநகரங்களில் நகராடா (நக்டா), அகதா (அகர்) ஆகியவை அடங்கும். இந்த காரணத்திற்காக, அவை குகிலாக்களின் நக்டா-அகர் கிளை என்றும் அழைக்கப்படுகின்றன.

11 ஆம் நூற்றாண்டில் கூர்ஜர-பிரதிகாரர்களின் வீழ்ச்சிக்குப் பிறகு குகிலர்கள் தனித்து ஆட்சி புரிந்தனர். 11-13 ஆம் நூற்றாண்டுகளில், இவர்கள் பரமாரர்கள், சௌகான்கள், தில்லி சுல்தான்கள், சோலங்கியர்கள், வகேலாக்கள் உட்பட பல அண்டை நாடுகளுடன் இராணுவ மோதல்களில் ஈடுபட்டனர். 11ஆம் நூற்றாண்டின் பிற்பகுதியில், பரமார மன்னன் போஜன் குகில சிம்மாசனத்தில் குறுக்கிட்டு, அபோதிருந்த ஒரு ஆட்சியாளரை அகற்றி, கிளையின் வேறு ஒரு ஆட்சியாளரை நியமித்ததாகத் தெரிகிறது.

12 ஆம் நூற்றாண்டின் நடுப்பகுதியில், வம்சம் இரண்டு கிளைகளாகப் பிரிக்கப்பட்டது. மூத்த கிளை (பின்னர் இடைக்கால இலக்கியங்களில் *ராவல்* என்று அழைக்கப்பட்டது) சித்ரகூடத்தில் இருந்து (நவீன சித்தோர்கார் ) ஆட்சி செய்தனர். மேலும் 1303 ஆம் ஆண்டு தில்லி சுல்தானகத்திற்கு எதிராக இரத்னசிம்மனின் தோல்வியுடன் வம்சம் முடிவுக்கு வந்தது. மற்றொரு கிளை ராணா என்ற பட்டத்துடன் சிசோதியாவிலிருந்து ஆட்சி செய்து, சிசோதிய இராஜபுத்திர வம்சத்தை உருவாக்கியது.

## வரலாறு
ரமேஷ் சந்திர மஜும்தார் இவர்களை பொ.ச. 5 ஆம் நூற்றாண்டைச் சேர்ந்தவர்கள் எனக் குறிப்பிடுகிறார். ஒவ்வொரு தலைமுறைக்கும் 20 வருட ஆட்சி என்று கருதுகிறார்.  ஆர். வி. சோமானி இவர்களை 6 ஆம் நூற்றாண்டின் முதல் காலாண்டிற்க் கொண்டு செல்கிறார்.

பொ.ச. 977 தேதியிட்ட அத்பூர் கல்வெட்டும் 1083 தேதியிட்ட கத்மல் கல்வெட்டும், குகதத்தன் என்பவன் போஜனுக்குப் பின் ஆட்சிக்கு வந்ததாகத் தெரிவிக்கிறது. இவர் எக்லிங்ஜியில் ஒரு ஏரியைக் கட்டினார். பொ.ச. 1285 தேதியிட்ட அச்சலேசுவர் கல்வெட்டு இவரை விஷ்ணு பக்தராக விவரிக்கிறது. போஜனுக்குப் பிறகு மகேந்திரன் மற்றும் நாகாதித்யன் ஆகியோர் ஆட்சி செய்தனர். பில்களுடனான போரில் நாகாதித்யன் கொல்லப்பட்டதாக இராஜபுதன் நாட்டுப்புறக் கதைகள் கூறுகின்றன. 

## சான்றுகள்

### உசாத்துணை

* 
* 
* 
* 
* 
* 
* 
* 
* 
* 
* 
* 
* 

பகுப்பு:இராஜஸ்தான் வரலாறு
பகுப்பு:இந்திய அரச மரபுகள்
குவாசி தீன் முகமது

**குவாசி தீன் முகமது** (Quazi Deen Mohammad) ஒரு வங்காளதேச மருத்துவர், கல்வியாளர் மற்றும் நரம்பியல் நிபுணர் ஆவார். இவர் டாக்காவில் உள்ள நேஷனல் இன்ஸ்டிடியூட் ஆஃப் நியூரோ சயின்ஸின் நிறுவன இயக்குநர் ஆவார். இவர் டாக்கா மருத்துவக் கல்லூரியின் 37ஆவது முதல்வராகவும்  மற்றும் பங்களாதேஷ் மருத்துவர்கள் மற்றும் அறுவை சிகிச்சை நிபுணர்கள் கல்லூரியின் (BCPS) 19 ஆவது தலைவராகவும் இருந்தார்.

## ஆரம்ப வாழ்க்கை மற்றும் கல்வி
குவாசி தீன் முகமது அன்றைய கிழக்கு பாகிஸ்தானில் உள்ள வங்காளதேசத்தின் ஃபரித்பூரில் உள்ள லக்ஷ்மிபூரில் பிறந்தார். இவர் ஃபரித்பூர் ஜில்லா பள்ளியில் இடைநிலைக் கல்வியையும் மற்றும் அரசு ராஜேந்திரா கல்லூரியில் மேல்நிலைக் கல்வியையும் தேர்ச்சி பெற்றார். இவர் 1978 ஆம் ஆண்டில் டாக்கா மருத்துவக் கல்லூரியில் இளங்கலை மருத்துவப் படிப்பில் தேர்ச்சி பெற்றார். இவர் 1983 ஆம் ஆண்டில் வங்காளதேச மருத்துவர்கள் மற்றும் அறுவை சிகிச்சை கல்லூரியில் மருத்துவத்தில் தகுதித்தேர்வை முடித்தார். இவர் 1989 ஆம் ஆண்டில் யுனிவர்சிட்டி ஹாஸ்பிடல் மேடிசன், மருத்துவ நரம்பியல் இயற்பியலில் தகுதிப்படிப்பை நிறைவு செய்தார். இவர் 1994 ஆம் ஆண்டில்  பல்கலைக்கழகத்தில் நரம்பியல் துறையில் முதுகலைப் பட்டம் பெற்றார்.

## தொழில் வாழ்க்கை
குவாசி தீன் முகமது, 1984 ஆம் ஆண்டில் இப்போது பங்கபந்து ஷேக் முஜிப் மருத்துவப் பல்கலைக்கழகம் என அழைக்கப்படும் அப்போதைய ஐபிஜிஎம்ஆரில் நரம்பியல் உதவிப் பேராசிரியராகப் பணியில் சேர்ந்தார். 1996 ஆம் ஆண்டில் டாக்கா மருத்துவக் கல்லூரியில் நரம்பியல் பேராசிரியராக சேர்ந்தார். பின்னர், டாக்கா மருத்துவக் கல்லூரியின் முதல்வராக 2004 முதல் 2012 வரை பணியாற்றினார். பின்னர், அவர் நேஷனல் இன்ஸ்டிடியூட் ஆஃப் நியூரோ சயின்ஸின் நிறுவன இயக்குநரானார். அவர் தனது நோயாளிகளுக்கு எஸ்பிஆர்சி & நரம்பியல் மருத்துவமனையில் தொடர்ந்து சிகிச்சை அளித்து வருகிறார்.

## ஆராய்ச்சி நடவடிக்கைகள்

* தலைவர், நரம்பியல் ஆராய்ச்சி மையம், என்ஐஎன்எஸ்
* ஆலோசகர், நரம்பியல் ஆசியா, மலேசியா
* பிஐ, அனெக்சான் 005 மருத்துவ சோதனை (ஜிபிஎஸ்ஸில் C1q அடக்கி) வங்கதேசத்தில்
* பிஐ, சமூக ஆய்வு பக்கவாதம், கால்-கை வலிப்பு, மறதி நோய் நியூரோடிஜெனரேட்டிவ் நோய் குறிப்பாக மோட்டார் நியூரான் நோய் மற்றும் பார்கின்சன் நோய் பற்றிய என்ஐஎன்எஸ் மற்றும் சிட்ரான் ( செஃப்பீல்ட் பல்கலைக்கழகம், ஐக்கிய இராச்சியம் ) இடையேயான கூட்டு ஆய்வில் மூத்த பங்களிப்பாளர்.
* NINS மற்றும் Erasmus MC ( நெதர்லாந்து ), CDC Atlanta (US) Annexon (US) மற்றும் ICDDR,B ஆகியவற்றுக்கு இடையேயான பல்வேறு கூட்டு ஆய்வில் மூத்த பங்களிப்பாளர்

## வெளியீடுகள்
இவர் “கால்- *கை வலிப்பு- நம்பிக்கைகள் மற்றும் தவறான நம்பிக்கைகள்”-*  என்ற தலைப்பில் உலக சுகாதார நிறுவனத்தின் செய்தியிதழில் எழுதியுள்ளார். தேசிய மற்றும் சர்வதேச அளவில் புகழ்பெற்ற பத்திரிகைகளில் 186 ஆய்வுக் கட்டுரைகளை வெளியிட்டுள்ளார்.

## விருதுகளும் கௌரவங்களும்

* ஹாரரரி பெல்லோஷிப், காலேஜ் ஆஃப் பிசிஷியன்ஸ் அண்ட் சர்ஜன்ஸ் பாக்கிஸ்தான்
* பேராசிரியர் இப்ராஹிம் நினைவு தங்கப் பதக்கம்

## மேற்கோள்கள்

பகுப்பு:வாழும் மக்கள்
மார்க் ஆர்ம்சுட்டிராங்

} || 30&nbsp;நவம்பர் 1997
|-
! colspan=2 style="font-size: smaller; font-weight: normal; text-align: left; padding: 4px 12px;" |   கிளேர் ஆர்ம்சுட்டிராங்குடன் இணைந்து
|}

**மார்க் ஆர்ம்சுட்டிராங்** *(Mark Armstrong)* (பிறப்பு: 1958) ஒரு பிரித்தானிய பயில்நிலை வானியலாளர் ஆவார். இவர் பிரித்தானிய வானியல் கழக உறுப்பினரும் ஆவர். தன் மனைவியோடு இணைந்து இங்கிலாந்து கெண்ட் நகரில் உள்ள உரோவெல்ட்டனில் பணிபுரிகிறார். இவரது பன்னாட்டு வானியல் ஒன்றியக் குறிமுறை எண் 960 ஆகும். இவர் 58 மீவிண்மீன் வெடிப்புகளையும் தன் மனைவியுடன் சேர்ந்து இரு வால்வெள்லிகளையும் கண்டுபிடித்துள்ளார்.

## மேற்கோள்கள்
 
## புற இணைப்புகள்
*  *Very short biography*
*  *Includes photo of Mark*

பகுப்பு:1958 பிறப்புகள்
பகுப்பு:பிரித்தானிய வானியலாளர்கள்
பகுப்பு:சிறுகோள் கண்டுபிடிப்பாளர்கள்
பகுப்பு:விண்மீன் பெருவெடிப்பு கண்டுபிடிப்பாளர்கள்
பகுப்பு:வாழும் மக்கள்
பரிதாலா ஆஞ்சநேயர் கோயில்

**பரிதாலா ஆஞ்சநேயர் கோயில்** (*Paritala Anjaneya Temple*) என்பது பகவான் அனுமன் கோயிலாகும். இந்தக் கோயில் ஆந்திரப் பிரதேச மாநிலத்தின் விஜயவாடாவில் அமைந்துள்ளது. இந்த கோயிலில் அமைக்கப்பட்டுள்ள அனுமன் சிலை, உலகிலேயே பகவான் அனுமனுக்கு அர்ப்பணிக்கப்பட்ட இரண்டாவது மிக உயரமான சிலை என்ற பெருமையினை 155 அடி 2 அங்குல உயரம் கொண்ட சிலை, சோலனில் உள்ள மானவ் பாரதி பல்கலைக்கழகத்தில் அமைக்கப்பட்ட மற்றொரு சிலையால் மாற்றப்பட்டுள்ளது. தற்போதைய சாதனையானது வடக்கு ஆந்திராவில் (171 அடி) வம்சதாரா நதிக்கரையில் ஸ்ரீகாகுளம் மாவட்டத்தில் உள்ள மடப்பத்தில் உள்ள சிலை பெற்றுள்ளது. இது *[[லிம்கா சாதனைகள் புத்தகம்|லிம்கா சாதனைகள் புத்தகத்தில்]]* குறிப்பிடப்பட்டுள்ளது. இந்த கோயில் தேசிய நெடுஞ்சாலை-65-ல் விஜயவாடாவிலிருந்து சுமார் 30 கி. மீ. தொலைவில் பரிதலா கிராமத்தில் அமைந்துள்ளது. இந்த சிலை 2003 ஆம் ஆண்டு நிறுவப்பட்டது. இதன் உயரம்  ஆகும்.

இந்தியாவிற்கு வெளியே உள்ள மிக உயரமான அனுமான் சிலை காரபிசைமா, டிரினிடாட் மற்றும் டொபாகோவில் உள்ளது.. இது 85 அடி உயரம் ஆகும்.

## மேற்கோள்கள்

பகுப்பு:ஆஞ்சநேயர் கோயில்கள்
தேசிய நெடுஞ்சாலை 716அ (இந்தியா)

**தேசிய நெடுஞ்சாலை 716அ** (*National Highway 716A*) என்பது பொதுவாக தே. நெ. 716அ எனக் குறிப்பிடப்படுகிறது. இது இந்தியாவில் உள்ள ஒரு தேசிய நெடுஞ்சாலை ஆகும். தே. நெ.-716அ இந்தியாவில் ஆந்திரப் பிரதேசம் மற்றும் தமிழ்நாடு மாநிலங்களைக் கடந்து செல்கிறது.

## வழித்தடம்

; ஆந்திரப் பிரதேசம்

புத்தூர், நாராயண வனம், தும்புரு, கொப்பேடு, அரிஜன், வடா, இராமகிரி, கிருஷ்ணாபுரம், வினோபாநகர், நாகலாபுரம், ஊத்துக்கோட்டை-தமிழக எல்லை.

; தமிழ்நாடு
ஆந்திர எல்லை - தாராச்சி, பாலவாக்கம், பெரியபாலம், கன்னிகைபேர், ஜானப்பச்சத்திரம் .

## சந்திப்புகள்
:  புத்தூர் அருகே முனையம்.
:  ஜானப்பசத்திரம் அருகே முனையம்

## மேற்கோள்கள்

## வெளி இணைப்புகள்

* ஓபன்ஸ்ட்ரீட்மேப்பில் NH 716A

பகுப்பு:இந்திய தேசிய நெடுஞ்சாலைகள்
பகுப்பு:தமிழ்நாட்டில் தேசிய நெடுஞ்சாலைகள்
சிசோதியர்கள்

[alt=|thumb| சிசோதிய ஆட்சியாளர்களில் குறிப்பிடத்தக்கவரான [ராணா கும்பா]]
**சிசோதியர்கள்** (*Sisodia*) என்பவர்கள் ராஜஸ்தானில் உள்ள மேவார் பேரரசை ஆண்ட இந்திய இராஜபுத்திர வம்சமாகும்.  

## தோற்றம்
சிசோதிய வம்சம் அதன் வம்சாவளியை 12ஆம் நூற்றாண்டின் குகில மன்னன் இரணசிம்ம்மனின் மகனான ரகாபாவிடம் கண்டறிந்தது. அவர் தற்போதைய ராஜ்சமந்த் மாவட்டத்தில் உள்ள சிசோதா என்ற கிராமத்தை தனது தலைநகராக மாற்றினார். அதன் பிறகு அவரது சந்ததியினர் சிசோதியர்கள் என்று அழைக்கப்பட்டனர். குகில வம்சத்தின் முக்கிய கிளையானது, சித்தோர்கார் முற்றுகையில் கில்ஜி வம்சத்திற்கு எதிரான தோல்வியுடன் முடிவடைந்தது. 1326 ஆம் ஆண்டில், சிசோதியக் கிளையைச் சேர்ந்த ராணா ஹமிர், அப்பகுதியின் கட்டுப்பாட்டை மீட்டெடுத்து வம்சத்தை மீண்டும் நிறுவினார். மேலும் குகில வம்சத்தின் ஒரு கிளையான சிசோதிய வம்ச குலத்தின் ஆதரவாளராகவும் ஆனார். சிசோதியர்கள் முன்னாள் குகிலத் தலைநகர் சித்தோர்காரின் கட்டுப்பாட்டை மீண்டும் பெற்றனர்.   

*ராஜ்பிரசாஸ்தி* பரம்பரையின்படி, இவர்களில் ஒருவர் - சமர் சிங் - பிருத்திவிராச் சௌகானின் சகோதரியான பிரித்தியை மணந்தார். அவரது பேரன் ரகாபா ராணா (மன்னர்) என்ற பட்டத்தை ஏற்றுக்கொண்டார். ரகாபாவின் சந்ததியினர் சிசோதா என்ற இடத்தில் சிறிது காலம் ஆட்சி செய்தனர். எனவே, "சிசோதியர்கள்" என்று அழைக்கப்பட்டனர். 
thumb| உதய்பூர் நகரம் கட்டப்பட்ட பிறகு சிசோதியச் சின்னம்

## வரலாறு
ராணா ஹமிர் (ஆட்சி 1326–1364 பொ.ச.), ராணா கும்பா (ஆட்சி  1433–1468 பொ.ச.), ராணா சங்கா (ஆட்சி 1508–1528) மகாராணா பிரதாப் (ஆட்சி 1572–1597) போன்றவர்கள் மிகவும் குறிப்பிடத்தக்க சிசோதிய ஆட்சியாளர்கள் ஆவர்.  மராட்டியப் பேரரசின் நிறுவனர் சிவாஜியின் வம்சாவழியைச் சேர்ந்த போன்சலே குலமும் சிசோதிய அரச குடும்பத்தின் ஒரு கிளையிலிருந்து வந்ததாக உரிமை கோரியது.  வரலாற்றாசிரியர் நைன்சி தனது புத்தகத்தில் ஷாஜி ராணா, லகாவின் மகன் சாச்சாவின் வழிவந்தவர் என்று குறிப்பிட்டுள்ளார்.  இதேபோல், நேபாளத்தின் ராணா வம்சமும் மேவாரின் ராணாவின் வம்சாவளியைச் சேர்ந்தது. 

சிசோதியத் தரவுகளின்படி, தில்லி சுல்தான் அலாவுதீன் கில்சி 1303இல் சித்தோர்காரைத் தாக்கியபோது, சிசோதிய ஆண்கள் *சகா* (சாகும்வரை போராடுதல்) நிகழ்த்தினர். அதே சமயம் அவர்களது பெண்கள் கூட்டுத் தீக்குளிப்பு செய்தனர். இது இரண்டு முறை மீண்டும் மீண்டும் செய்யப்பட்டது: குசராத்தின் பகதூர் ஷா 1535இல் சித்தோர்காரை முற்றுகையிட்டபோது ஒரு முறையும், முகலாய பேரரசர் அக்பர் 1567இல் அதைக் கைப்பற்றிய போது ஒரு முறையும் நடந்தது. 

## இதனையும் பார்க்கவும்

* இராசபுத்திர குலங்கள்
* மகாராணா பிரதாப்
## சான்றுகள்

## மேலும் படிக்க
*

## வெளி இணைப்புகள்
*Sisodia materials in the South Asian American Digital Archive (SAADA)

பகுப்பு:இந்திய அரச மரபுகள்
பகுப்பு:இராஜஸ்தான் வரலாறு
மலேசிய மாநில அரசுகளின் தலைவர்கள்

**மந்திரி பெசார்** (மலாய்: *Menteri Besar* அல்லது *Ketua Menteri*; ஆங்கிலம்: *Chief Minister*); என்பது மலேசியாவில் பரம்பரை ஆட்சியாளர்களைக் கொண்ட ஒன்பது மாநிலங்களின் முதல் அமைச்சரைக் குறிப்பிடும் சொல்லாகும்.

மலேசியாவில், பரம்பரை ஆட்சியாளர்கள் எனப்படும் சுல்தான்கள் ஆட்சி செய்யும் மாநிலங்களில், முதல் அமைச்சரை *மந்திரி பெசார்* *(Menteri Besar)* என்று அழைக்கிறார்கள். சுல்தான்கள் ஆட்சி செய்யாத மாநிலங்களின் அரசுத் தலைவர்களை *முதலமைச்சர்* *(Chief Minister)* என்று அழைக்கிறார்கள்.

பொதுவாக மலேசியாவில் உள்ள தமிழ், சீனம், ஆங்கிலம், கடசான் மொழி ஊடகங்களில் *மந்திரி பெசார்* எனும் சொல் மொழிபெயர்க்கப் படாமல் அப்படியே பயன்படுத்தப் படுகிறது.

மலேசியாவில் உள்ள அனைத்து மந்திரி பெசார்களும்; முதலமைச்சர்களும் *மாண்புமிகு* (*Yang Amat Berhormat*); "மிகவும் மரியாதைக்குரியவர்" எனும் முன் சொல்லுடன் அழைக்கப்படுகின்றனர்.

## பொது

மலேசியாவில் **மந்திரி பெசார்** (*Menteri Besar*) எனும் சொல் வழக்கில், முதலமைச்சரைக் கொண்டுள்ள மாநிலங்கள்:

# ஜொகூர் 
# கெடா 
# கிளாந்தான் 
# நெகிரி செம்பிலான் 
# பகாங் 
# பேராக் 
# பெர்லிஸ் 
# சிலாங்கூர் 
# திரங்கானு

மலேசியாவில் **முதலமைச்சர்** (*Ketua Menteri*) எனும் சொல் வழக்கில் முதலமைச்சரைக் கொண்டுள்ள மாநிலங்கள்:

# மலாக்கா  
# பினாங்கு  
# சபா  
# சரவாக்

### மாநில நிர்வாக அதிகாரம்

மலேசிய மலாய் மாநிலங்களின் ஒன்பது பரம்பரை ஆட்சியாளர்களும்; மற்ற நான்கு மாநிலங்களின் நியமிக்கப்பட்ட ஆளுநர்களும்; தங்கள் மாநிலங்களின் அரசியலமைப்புத் தலைவர்களாக பணியாற்றுகின்றனர். அதே நேரத்தில் மாநில நிர்வாக அதிகாரம் மந்திரி பெசார் மற்றும் முதலமைச்சர்களிடம் உள்ளது.

பொதுவாக, மாநில சட்டமன்றத் தேர்தல்களைத் தொடர்ந்து, பெரும்பான்மை பெற்ற கட்சியை, மாநில அரசாங்கத்தை அமைப்பதற்கு மாநிலத்தின் ஆட்சியாளர் அழைப்பார். அதன் பின்னர் மாநில நிர்வாக ஆட்சி அமைக்கப்படும்.

மந்திரி பெசார் அல்லது முதலமைச்சரின் பதவிக் காலம் அதிகப் பட்சம் ஐந்து ஆண்டுகள் வரை நீடிக்கும். ஆனால் ஒரு மந்திரி பெசார் எத்தனை முறை வேண்டும் என்றாலும் மந்திரி பெசார் பதவியை வகிக்கலாம். இருப்பினும், அவர் பொதுத் தேர்தலில் வெற்றிப் பெற்றவராக இருக்க வேண்டும்.

## வரலாறு

1948-ஆம் ஆண்டு பிரித்தானிய காலனித்துவ அரசாங்கத்தால், மலாயா கூட்டமைப்பு உருவாக்கப் பட்டதும், மலேசியாவில் உள்ள பெரும்பாலான மாநிலங்களில் மந்திரி பெசார் பதவி உருவானது.

இருப்பினும், மந்திரி பெசார் பதவியை உருவாக்கிய முதல் மாநிலம் ஜொகூர் ஆகும். ஜொகூர் சுல்தான் அபு பக்கர் அவர்களால் அமல்படுத்தப்பட்ட ஜொகூர் மாநில அரசியலமைப்புக்கு (Undang-undang Tubuh Negeri Johor) உட்பட்டு, மந்திரி பெசார் பதவியும் உருவாக்கப் பட்டது.

அந்த வகையில் அரசியலமைப்பு முடியாட்சி முறையை ஏற்றுக்கொண்ட முதல் மலாய் மாநிலமாக ஜொகூர் மாநிலம் விளங்குகிறது. மந்திரி பெசாரும்; மாநில முதலமைச்சரும், வழக்கமாக மாநிலச் சட்டமன்றத்தில் பெரும்பான்மையைக் கொண்டு இருக்கும் கட்சியில் இருந்து தேர்வு செய்யப் படுகிறார்கள்.

## மேற்கோள்கள்

பகுப்பு:மலேசிய முடியாட்சி
பகுப்பு:மலேசியாவில் அரசியல்
பகுப்பு:மலேசிய மாநிலங்களின் முதலமைச்சர்கள்
பகுப்பு:மலேசிய மாநிலங்கள் வாரியாக அரசியல்வாதிகள்
தேசிய நெடுஞ்சாலை 16 (இந்தியா)

**தேசிய நெடுஞ்சாலை 16** (*National Highway 16 -*'NH 16**') என்பது இந்தியாவின் மிக முக்கிய நீளமான தேசிய நெடுஞ்சாலை ஆகும். இது மேற்கு வங்காளம், ஒடிசா, ஆந்திரப் பிரதேசம் மற்றும் தமிழ்நாடு ஆகியவற்றின் கிழக்குக் கடற்கரையில் செல்கிறது. இந்த நெடுஞ்சாலை முன்பு தேசிய நெடுஞ்சாலை 5 என்று அழைக்கப்பட்டது.

இந்த நெடுஞ்சாலையின் வடக்கு முனையம் கொல்கத்தாவிற்கு அருகிலுள்ள தங்குனி தேசிய நெடுஞ்சாலை 19-ல் தொடங்குகிறது. தெற்கு முனையம் தமிழ்நாட்டில் சென்னையில் முடிவடைகிறது. இந்நெடுஞ்சாலை தேசிய நெடுஞ்சாலைகள் வளர்ச்சி திட்டத்தின் மூலம் மேற்கொள்ளப்பட்ட தங்க நாற்கரச் சாலைத் திட்டத்தின் ஒரு பகுதியாகும்.

## வழித்தடம்
thumb|219x219px| இந்தியாவில் மறுபெயரிடப்பட்ட தேசிய நெடுஞ்சாலைகளின் திட்ட வரைபடம்
மேற்கு வங்காளம், ஒடிசா, ஆந்திரப் பிரதேசம் மற்றும் தமிழ்நாடு ஆகிய மாநிலங்களில் உள்ள பல்வேறு மாவட்டங்களில் உள்ள பல நகரங்கள் மற்றும் நகரங்கள் தேசிய நெடுஞ்சாலை 16ல் இணைக்கப்பட்டுள்ளன. தேநெ16-ன் மொத்த நீளம்  ஆகும்.மற்றும் மேற்கு வங்காளம், ஒடிசா, ஆந்திரப் பிரதேசம் மற்றும் தமிழ்நாடு மாநிலங்கள் வழியாகச் செல்கிறது.

மாநிலங்களில் பாதை நீளம்:

* மேற்கு வங்காளம் : 
* ஒடிசா : 
* ஆந்திரப் பிரதேசம் :  
* தமிழ்நாடு : 

## சந்திப்புகள் பட்டியல்

### மேற்கு வங்காளம்
:  கொல்கத்தாவிற்கு அருகில் 
:  கொல்கத்தாவிற்கு அருகில் 
:  கோலாகாட் அருகில்
:  பன்ஸ்குராவிற்கு அருகில்
:  கரக்பூருக்கு அருகில் 
:  கரக்பூருக்கு அருகில் 
### ஒடிசா
:  பாலேஷ்வர் அருகே 
:  பனிகோலிக்கு அருகில் 
:  சண்டிகோல் அருகே 
:  கட்டாக் அருகே
:  புவனேசுவரம் அருகே 
:  கோர்தா அருகே 
:  பாலூர் அருகே 
:  பிரம்மபூருக்கு அருகில்
:  பிரம்மபூருக்கு அருகில் 
### ஆந்திரப் பிரதேசம்
:  அருகே
:  நடவல்சா அருகே 
:  கதிபுடியில் 
:  ராஜமன்றி
:  ராஜமன்றி
:  ராஜமன்றி அருகே 
:  தேவராபள்ளி
:  ஏலூருக்கு அருகில்
:  விஜயவாடாவில் 
:  குண்டூர் அருகே 
:  சில்லக்காலுரிபேட்டை
:  ஓங்கோல் அருகே 
:  சிங்காராயகொண்டா
:  காவாலி
:  நெல்லூர்
:  நாயுடுபேட்டை
### தமிழ்நாடு
:  ஜனப்பச்சத்திரம்
:  சென்னை
:  சென்னை முனையம்

## சுங்கசாடிகள்
கொல்கத்தாவிலிருந்து சென்னை வரை உள்ள சுங்கச்சாவடிகள் பின்வருமாறு

### மேற்கு வங்காளம்
: துலாகோரி
: டெப்ரா
: ராம்புரா(காரக்பூர்)
### ஒரிசா
: லக்ஷ்மநாத் (ஜலேஷ்வர்)
: பாலசோர்
: பனிகோயிலி
: மங்குலி
: கோடிபடா
: குரபாலி
### ஆந்திரப் பிரதேசம்
: பெல்லுபட
: பலாசா
: மடபம் (ஸ்ரீகாகுளம்)
: சிலகாபாலம் (ஸ்ரீகாகுளம்)
: நதவலச
: அகனம்பூடி (விசாகப்பட்டினம்)
: வேம்பாடு
: கிருஷ்ணாவரம்
: எத்தகோடா
: உங்குடுரு
: களப்பற்று
: பொட்டிபாடு
: காசா
: பொல்லாபலி
: தங்குதுரு
: முசுனூர்
: வெங்கடாசலம்
: புக்கானன்
: சூல்லூர்பேட்டை
: குமுடிப்பூண்டி
### தமிழ்நாடு
: நல்லூர் (சென்னை)

## மேலும் பார்க்கவும்
* நெடுஞ்சாலை எண் அடிப்படையில் இந்தியாவில் உள்ள தேசிய நெடுஞ்சாலைகளின் பட்டியல்
* மாநில வாரியாக இந்தியாவில் உள்ள தேசிய நெடுஞ்சாலைகளின் பட்டியல்

## படங்கள்

படிமம்:National Highway 16 (old NH 5) at Visakhapatnam.jpg|விசாகப்பட்டினத்தில் தேநெ16
படிமம்:NH5.jpg|தமிழ்நாட்டில் தேநெ-16
படிமம்:Kovvur 4th bridge 002.jpg|ராஜமன்றியில் கோதாவரி நான்காவது பாலம்]]


## மேற்கோள்கள்

## வெளி இணைப்புகள்

* ஓபன்ஸ்ட்ரீட்மேப்பில் தே. நெ. 16

பகுப்பு:சென்னை போக்குவரத்து
பகுப்பு:இந்திய தேசிய நெடுஞ்சாலைகள்
பகுப்பு:தமிழ்நாட்டில் தேசிய நெடுஞ்சாலைகள்
வசந்த உற்சவம்

**வசந்த உற்சவம் ** (*Vasanthotsavam)* என்பது திருமலையில் வசந்த காலத்தின் வருகையைக் கொண்டாடும் விதமாக ஆண்டுதோறும் நடைபெறும் நிகழ்வாகும். வசந்தோற்சவம் என்றும் இந்நிகழ்வு அறியப்படுகிறது.

வசந்தோற்சவம் என்பது இரண்டு வார்த்தைகளின் தொகுப்பாகும். "வசந்த" (சமசுகிருதத்தில் வசந்த காலம்) மற்றும் "உற்சவம்" (சமசுகிருதத்தில் பண்டிகை). சித்திரை மாதத்தின் *திரயோதசி*, *சதுர்த்தசி* மற்றும் பௌர்ணமி ஆகிய மூன்று நாட்களில் இவ்விழா கொண்டாடப்படுகிறது. கிரெகொரியன் நாட்காட்டியின் படி இத்திருவிழா மார்ச்சு மாத இறுதியிலிருந்து ஏப்ரல் நடுப்பகுதிக்குள் நடைபெறுகிறது.

## வரலாறு & தொடக்கம்
திருமலையில் இத்திருவிழா கொண்டாட்டமானது அச்சுதரானாரின் காலத்தில் (சாகா 1460) பதிவு செய்யப்பட்டுள்ளது. கோவிலில் கணக்காயர் மகன் பெரிய சோலை வழங்கிய 3000 நற்பணி நிதியில் விழா துவங்கியது.

## விழா
இந்து நாட்காட்டி மாதமான பால்குணத்தில் உத்தரபாத்ரா நட்சத்திர நாளில் நடத்தப்படும் *அங்குரார்ப்பணம்* (ஒன்பது வகையான விதைகளை விதைத்தல்) விழாவுடன் திருவிழா தொடங்குகிறது. *வசந்தோத்சவம்* விழா தொடங்குவதற்கு ஒரு நாள் முன், புண்ணிய வசனம் (சுத்திகரிப்பு சடங்குகள்), வாஸ்து சாஸ்தி (தெய்வம் மற்றும் இயற்கையின் இறைவன் மற்றும் அவற்றின் கூறுகள் மற்றும் இயற்கை சக்திகள் மற்றும் திசைகள் மற்றும் சுற்றுச்சூழலின் இறைவன் மற்றும் தெய்வம்) மற்றும் *சம்ப்ரோக்ஷணம்* சடங்குகள் செய்யப்படுகின்றன. இதனைக் கோவில் பூசாரிகள் (புனித பிரதிஷ்டை) மேற்கொள்கின்றனர். இந்த சடங்குகளில் கலந்துகொள்ளப் பொதுமக்களுக்கு அனுமதி இல்லை.

*அபிஷேகம்* - குறிப்பாக *ஸ்னபன திருமஞ்சனம்* (புனித ஸ்நானம்) என்று அழைக்கப்படும், *உற்சவ மூர்த்தி* மற்றும் அவரது துணைவியார்களுக்குக் கோயில் வளாகத்திற்கு வெளியே உள்ள வசந்தோற்சவ மண்டபத்தில் மூன்று நாட்களும் செய்யப்படுகிறது. மூன்றாம் நாள், இராமர், சீதை, லட்சுமணன் மற்றும் அனுமன் ஆகியோருடன் கிருஷ்ணர் மற்றும் ருக்மிணி ஆகியோர் வசந்த மண்டபத்தில் எழுந்தருளுகின்றனர். இரவு இத்தெய்வங்களின் வீதி உலா மாடவீதிகளில் நடைபெறும்.

2006ஆம் ஆண்டு கோயில் சுற்றுப்புறச் சீரமைப்புப் பணியின் ஒரு பகுதியாக வசந்தோற்சவ மண்டபம் இடிக்கப்பட்டது. இதன் பின்னர் பிரதான கோயிலுக்கு எதிரே அமைந்துள்ள வைபவத்சவ மண்டபம் இத்திருவிழாவிற்குப் பயன்படுத்தப்படுகிறது.




## பக்தர்கள் பங்கேற்பு
*வசோந்தோத்சவம்* என்பது ஆர்ஜித சேவை - கட்டண சேவையாகும். பக்தர்கள் விழாவைக் காணப் பணம் செலுத்தவேண்டும். ஒவ்வொரு அனுமதிச் சீட்டின் விலை 300 ($7) ஆகும். அபிஷேக மண்டபத்திற்குள் ஒருவர் நுழைவதைத் தவிர, சீட்டு வைத்திருப்பவர் ஆண் எனில், பட்டு *அங்கவஸ்திரம்* ஒன்றும், பெண் எனில் இரவிக்கை துண்டு ஒன்றும், 2 தோசை, 1 வடை மற்றும் கோவில் *அன்னப்பிரசாதம்* (அரிசியினால் சமைக்கப்பட்ட உணவு) வழங்கப்படுகிறது.

## இதனையும் காண்க
* வசந்த மண்டபம்
## மேற்கோள்கள்

பகுப்பு:திருப்பதி வெங்கடாசலபதி கோயில்
பகுப்பு:இந்து சமய விழாக்கள்
இலித்தியம் இருபீனைல்பாசுபைடு

**இலித்தியம் இருபீனைல்பாசுபைடு**  (*Lithium diphenylphosphide*) என்பது (C6H5)2PLiஎன்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மத்தில் இலித்தியமும் கரிமபாசுபரசு எதிர்மின் அயனியும் உட்கூறுகளாக உள்ளன. காற்று உணரியான இத்திண்மம் இருபீனைல்பாசுபீனோ சேர்மங்களைத் தயாரிக்கப் பயன்படுகிறது. ஓர் ஈதர் அணைவுச் சேர்மமாக இது அடர் சிவப்பு நிறத்தில் காணப்படுகிறது. 
## தயாரிப்பு
குளோரோயிருபீனைல்பாசுபீன், குளோரோமுப்பீனைல்பாசுபீன், குளோரோநாற்பீனைல்பாசுபீன் போன்றவற்றுடன் கார உலோகங்களைச் சேர்த்து வினைபுரியச் செய்தால் இலித்தியம், சோடியம், பொட்டாசியம் உப்புகள் உருவாகின்றன.
:(C6H5)2PCl  +  2 M   →  (C6H5)2PM  +  MCl
:(C6H5)3P  +  2 M   →  (C6H5)2PM  +  MC6H5
:(C6H5)4P2  +  2 M   →  2 (C6H5)2PM 

இருபீனைல்பாசுபீன்களை புரோட்டான் நீக்க வினைக்கு உட்படுத்தியும் இவற்றைத் தயாரிக்க முடியும். 

## வினைகள்
இருபீனைல்பாசுபைடு உப்புகளுடன் தண்ணீர் சேர்க்கும்போது நீராற்பகுப்பு வினை நிகழ்ந்து இருபீனைல்பாசுபீன் உருவாகிறது.
:(C6H5)2PLi  +  H2O   →   (C6H5)2PH  +  LiOH

ஆல்கைல் ஆலைடுகளுடன் சேர்க்கப்பட்டால் இவை நான்கிணைய பாசுபீன்களைக் கொடுக்கின்றன.:
:(C6H5)2PM  +  RX   →   (C6H5)2PR  +  MX

இருபீனைல்பாசுபைடு உப்புகளுடன் உலோக ஆலைடுகளை சேர்க்கும் போது தாண்டல் உலோக பாசுபிட்டோ அணைவுச் சேர்மங்கள் கிடைக்கின்றன. 

## கட்டமைப்பு
உப்புகளாக இவை கருதப்பட்டாலும் காரயிருபீனைல்பாசுபைடுகள் கரைசலில்  அதிக அளவில் திரள்களாக உள்ளன. திண்மங்களாக இவை பல்லுருவக் கட்டமைப்புகளை ஏற்கின்றன.

## தொடர்புடைய சேர்மங்கள்
* சோடியம் இருபீனைல்பாசுபைடு (சிஏஎசு எண் 4376-01-6)
* பொட்டாசியம் இருபீனைல்பாசுபைடு (சிஏஎசு எண் 15475-27-1)

## மேற்கோள்கள்

பகுப்பு:இலித்தியம் உப்புகள்
பகுப்பு:கரிமலித்தியம் சேர்மங்கள்
பகுப்பு:பீனைல் சேர்மங்கள்
பகுப்பு:பாசுபீன்கள்
ஜி. வாகீசம் பிள்ளை

**ஜி. வாகீசம் பிள்ளை** (*G. Vagheesam Pillai*) என்பவர் இந்திய அரசியல்வாதி மற்றும் தமிழ்நாட்டின் முன்னாள் சட்டமன்ற உறுப்பினர் ஆவார். இவர் 1952 மற்றும் 1957 தேர்தல்களில் சிதம்பரம் தொகுதியிலிருந்து இந்திய தேசிய காங்கிரசு வேட்பாளராகத் தமிழ்நாடு சட்டமன்றத்திற்குத் தேர்ந்தெடுக்கப்பட்டார். இரண்டு தேர்தல்களிலும் காங்கிரஸ் கட்சியைச் சேர்ந்த சுவாமி சகஜானந்தா சரசுவதி இரண்டாவதாக வெற்றி பெற்றார்.

1915 ஆம் ஆண்டு செப்டம்பர் மாதம் 1 அன்று ஒரு விவசாய குடும்பத்தில் சிதம்பரத்தில் பிறந்த இவருக்கு நான்கு மகன்கள் மற்றும் இரண்டு மகள்கள் உள்ளனர். சிதம்பரம் நடராசப் பெருமான் கோயில் கும்பாபிஷேகம் 1988 பிப்ரவரியில் இவரது தலைமையில் நடைபெற்றது.

## மேற்கோள்கள்

பகுப்பு:1 ஆவது தமிழ்நாடு சட்டமன்ற உறுப்பினர்கள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:கடலூர் மாவட்ட மக்கள்
பகுப்பு:1915 பிறப்புகள்